OpenLLM-France/wikimedia huggingface dataset:
# Habitatge al carrer Sant Francesc, 114 (Vic)

L'Habitatge al carrer Sant Francesc, 114 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edificis civils. Tres cases entre mitgeres de les quals la central es troba molt deteriorada i les fels extrems estan reformades. Consten de planta baixa i dos pisos. Els pisos disminueixen la mida de les obertures amb l'alçada. A la planta s'obren portals rectangulars, alguns amb els brancals i llindes de pedra i un d'ells amb la llinda datada.
Al primer pis s'obren finestres rectangulars i al segon, seguint la mateixa tipologia, les obertures són més petites. La barbacana és formada per un ràfec inclinat i colls de fusta.
L'estat de conservació és diferent.

## Història

Sembla que es tracta d'edificis originaris del segle xviii com indica la llinda amb petites reformes als segles XIX i XX.
Està situada a l'antic carrer que comunicava la ciutat de Vic amb el camí de Barcelona, fins que al segle xiii Jaume I manà traslladar-lo al c/ Sant Pere.
L'extrem del carrer, al segle xvi, fou clausura del morbo i al segle xvii s'hi construí un baluard defensiu. Al segle xix es construí l'església del Roser, i l'any 1863 hi hagué un important aiguat que motivà grans destrosses al carrer.
A mitjans de segle XX es va construir un nou pont sobre el Meder i la zona es va expandir.

## Referències

* 1 2 3 4 5 6 7 8
# Habitatge al carrer Sant Francesc, 63

L'Habitatge al carrer Sant Francesc, 63 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil.
Casa d'habitatges que consta de planta baixa i dos pisos. A la planta hi ha dos portals d'alçada diversa, un d'ells amb llinda de pedra datada. Al primer hi ha dues finestres rectangulars, apaïsades, amb els ampits motllurats de pedra i al segon petits balconets amb baranes però sense llosana sobresortint.
Cal remarcar la llinda datada de la planta baixa i el ràfec, decorat amb ceràmica blanca i roja, marcant un escacat que també es troba en altres cases del carrer. El ràfec està molt deteriorat.
Aquest edifici ha estat enderrocat, actualment hi ha edificacions noves que no sembla que conservin restes de la llinda, a la façana.

## Història

Sembla que es tracta d'un edifici com indica la llinda i sense massa reformes posteriors encara que hi hagi pocs elements de pedra.
Està situada a l'antic carrer de Sant Francesc, que comunicava la ciutat amb el camí de Barcelona. Al segle xiii, a instàncies de Jaume I, es traslladà aquesta via al c/Sant Pere. Al segle xvi, l'extrem del carrer fou clausura del morbo i al segle xvii baluard defensiu. Al segle xix es construí l'església del Roser i l'any 1863, hi hagué un important aiguat que motivà grans destrosses al carrer. A mitjans de segle XX es va construir un nou pont sobre el Meder i la ciutat va començar a expandir-se per aquest sector.

## Referències

* 1 2 3 4 5 6
# Habitatge al carrer Sant Francesc d'Assís, 18 bis (Mataró)

L'Habitatge al carrer Sant Francesc d'Assís, 18 bis és una obra de Mataró (Maresme) protegida com a Bé Cultural d'Interès Local.

## Descripció

Habitatge de planta baixa i dues plantes pis. Portal i porta d'accés en planta baixa, balcó longitudinal i dues finestres al primer pis i balcó central sobre cartel·les i dues finestres al segon pis. Després de la cornisa hi ha un acroteri amb balustres.
La planta baixa presenta un estucat lliscat marcant l'horitzontalitat i les plantes superiors uns galzes que remarquen les obertures.

## Referències

* 1 2
# Habitatge al carrer Sant Isidre, 17 (la Palma de Cervelló)

L'Habitatge al carrer Sant Isidre, 17 és una obra noucentista de la Palma de Cervelló (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Casa amb una façana interessant, tota arrebossada i amb elements decoratius formats per rajoles i ceràmica vidriada en alternant els colors verd, groc i ataronjat. Aquestes decoracions es troben envoltant la finestra i la porta del balcó, tot resseguint la línia marcada pel guardapols, a la línia de divisió entre la planta i el pis, a la línia de base del fals terrat i als trams de paret d'aquest.
# Habitatge al carrer Sant Josep, 20 (Viladecans)

L'Habitatge al carrer Sant Josep, 20 és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa de planta baixa i pis acabada per un fals terrat amb barana a la façana principal. La cornisa és decorada per denticulats esglaonats. També les portes i finestres disposen d'arc rebaixat amb intradós esglaonat.
La distribució dels elements de la façana és asimètrica, però ordenada. La porta d'entrada i la finestra obertes a la planta baixa resten desplaçades per una altra porta de magatzem; al pis, tota l'amplada de les dues portes de baix és ocupada per un balcó corregut de dues portes, mentre que al costat hi ha una finestra que repeteix la de la planta baixa.

## Història

La casa fou construïda als inicis del segle xx.

## Referències

* 1 2 3
# Habitatge al carrer Sant Josep, 35 (Viladecans)

L'Habitatge al carrer Sant Josep, 35 és una obra del municipi de Viladecans (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa de planta baixa i pis amb distribució simètrica de tots els elements que integren la façana. Al primer pis cal destacar els arcs denticulats de la finestra i dels balcons que la centren, tot formant una mena de timpà decorat amb registres de ceràmica. Sota la cornisa, decorada amb una mena de barana esglaonada a base de trams curvilinis, alternats amb d'altres d'apuntats. Hi ha tres finestres a manera de golfes. La coberta és a dues vessants.

## Història

La casa fou construïda durant la dècada de 1920-1930.

## Referències

* 1 2
# Habitatge al carrer Soldevila, 11 (Tremp)

L'Habitatge al carrer Soldevila, 11 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici entre mitgeres, de quatre nivells d'alçada, planta baixa, dos pisos i solera, que s'emmarca dins la tradició constructiva d'arquitectura domèstica del XIX i XX.
La planta baixa està completament desvirtuada per les reformes del local, però els pisos superiors presenten elements arquitectònics rellevants. Les finestres balconeres són allindanades, amb guardapols mixtilini de perfil motllurat, que s'allarga fins als brancals. Línies d'imposta llises i motllurades separen la façana horitzontalment, traduint exteriorment l'estructura dels forjats. En el pis superior s'identifiquen les obertures de ventilació de la solera i el ràfec de fusta de la teulada, suportat per mènsules.
La façana posterior no presenta elements arquitectònics destacables quant a la seva vàlua patrimonial.

## Història

No es disposa de dades documentals sobre la construcció de l'edifici, excepte aquelles que fan referència a l'existència de la terrassa posterior, que fou construïda a partir de finals del segle xix, moment en què la normativa municipal de construcció sobre l'antic vall de la muralla va permetre terraplenar el fossat i aixecar edificis tan sols de planta baixa. És l'origen que s'atribueix a les terrasses que envolten avui dia l'actual Plaça Princesa Sofia.

## Referències

* 1 2 3 4
# Habitatge al carrer Torras i Bages, 16 (Vic)

L'Habitatge al carrer Torras i Bages, 16 és una obra modernista de Vic (Osona) protegida com a Bé Cultural d'Interès Local.

## Descripció

Casa de pisos, entre mitgeres, d'un sol tram i consta de planta baixa i dos pisos. El capcer presenta unes volutes de pedra típiques de les façanes barroques i que es repeteixen, com veiem en el modernisme. El portal d'entrada és d'arc rebaixat, el primer i segon pis tenen com a úniques obertures dos balcons, el del primer més gran que l'altre. És construïda amb totxo u estucada al damunt. Els murs presenten algun relleus fets amb aquest material. Hi ha també elements de ferro forjat. L'estat de conservació és bo.

## Història

Amb l'expansió urbana de Vic, a principis del segle xx, és traçà el nou c/ Torras i Babes que venia a substituir els c/ Santa Teresa a la sortida de Vic cap a la carretera de Sant Hilari, que promogué més tard la urbanització cap el sector de llevant de la ciutat fins a enllaçar amb els edificis del c/ dels Caputxins i cap a la carretera de Roda. Aquesta casa, construïda al 1916, forma part d'un conjunt de cases modernistes aixecades a principis del segle xx.

## Referències

* 1 2
# Habitatge al carrer Xerric, 18 (Sant Cugat del Vallès)

L'Habitatge al carrer Xerric, 18 és una obra de Sant Cugat del Vallès (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Casa entre mitgeres, amb pati darrera, situada a la zona de l'eixample de la plaça Barcelona. Consta de planta baixa i un pis amb teulada a doble vessant amb el carener paral·lel a la façana principal. A la planta baixa es troba la porta principal, d'arc escarser, i una finestra rectangular. Al primer pis, en el mateix eix que la porta, hi ha una finestra amb la pedra de l'ampit motllurada. La façana està coronada pel ràfec de la teulada on es pot veure una decoració de dents de serra. Tota la façana està arrebossada i pintada.
Durant una intervenció arqueològica realitzada al 2012 es van trobar en una habitació de la planta baixa dos cups per l'elaboració de vi. Un dels cups és de planta rectangular, amb unes dimensions de 217x166x200 centímetres, i l'interior revestit de rajoles quadrades vidriades de color marró; a l'angle est es trobava el xupet. En aquest cup també es van trobar uns encaixos quadrats, segurament on es col·locaven les figues de fusta per sostenir l'estructura superior on es trepitjaria el raïm. El segon cup també té planta rectangular, amb unes dimensions de 258x84x118, i estava parcialment cobert per un arc; a l'interior estava revestir per una capa de morter aïllant i a l'angle sud es troba el xupet. Entre aquests dos cups només hi ha una separació de 21 centímetres.

## Història

L'ajuntament de Sant Cugat a la dècada de 1860 va aprovar fer un nou eixample en els terrenys del Pla de Can Pere Vell, que era una esplanada on es feien les fires. Aquest eixample es va construir en uns 30 anys, la qual cosa dona una al conjunt una unitat tipològica. Aquest eixample tenia com a centre l'actual plaça de Barcelona.
Aquesta casa és un exemple de l'habitatge de pagès tradicional i un clar testimoni del passat vinícola de Sant Cugat del Vallès.

## Referències

* 1 2 3 4
# Habitatge al carrer de Baix, 13

L'Habitatge al carrer de Baix, 13 és una obra de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Casa al cas antic del poble, entre partes mitgeres, que consta de planta baixa, pis i golfes. A la planta baixa hi ha un portal de pedra d'arc de mig punt amb dovelles. A la dovella central hi ha un escut força deteriorat.
# Habitatge al carrer de Baix, 39 (Castellterçol)

L'Habitatge al carrer de Baix, 39 és una obra de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Casa al carrer de Baix, que, juntament amb el carrer de Sant Llogari, constitueix l'eix vertebral del Castellterçol històric. A la façana principal trobem una llinda amb la inscripció "Iaume Turrella. 1674".

## Història

Al segle xvii, amb la creació del gremi de paraires i el negoci de la neu, la població va experimentar un notable creixement.

## Referències

* 1 2
# Habitatge al carrer de Sant Cristòfol, 49 (Premià de Mar)

L'Habitatge al carrer de Sant Cristòfol, 49 és un edifici de Premià de Mar (Maresme) protegit com a Bé Cultural d'Interès Local.

## Descripció

Es tracta d'un habitatge unifamiliar entre mitgeres amb un cos d'entre 5 i 6 m d'alçada corresponent a planta baixa i dos plantes pis. El pati posterior segueix l'estructura típica de cases de cos en el nucli antic. La coberta és plana.
La façana està organitzada segons dos eixos verticals i amb diversos elements ornamentals. Es pot considerar com a element singular respecte els edificis habituals del nucli antic.

## Referències

* 1 2
# Habitatge al carrer de Santa Anna, 29 (Tortosa)

L'Habitatge al carrer de Santa Anna, 29 és una obra amb elements modernistes i noucentistes de Tortosa inclosa a l'Inventari del Patrimoni Arquitectònic de Catalunya.

## Descripció

Vivenda entre mitgeres d'un 5m d'amplada de façana, com la majoria del carrer. Consta de planta, un pis i golfes, amb terrat a sobre. A la planta hi ha dues portes allindades grans, una d'accés a l'habitatge i l'altra per una botiga. En el pis, s'inscriuen dos balcons de ferro amb manises decorades amb motius geomètrics a la base. A les golfes, dues finestres grans i una petita corresponent possiblement a un palomar. El parament de la planta és de pedra carreuada, encara que els blocs són molt desiguals. El pany de paret del pis està arrebossat simulant carreus de pedra encaixonats, amb treball d'esgrafiat a la franja que separa la planta del pis i sota la cornisa. El dibuix de l'esgrafiat és de formes vegetals entrellaçades, amb predomini de la corba.
# Habitatge al carrer de Sols, 2 (Tremp)

L'Habitatge al carrer de Sols, 2 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici situat a la cantonada entre el carrer del Sols i el carrer de la Creu. L'edifici consta d'una construcció de planta rectangular i quatre altures, planta baixa i tres pisos. L'anàlisi de la façana permet distingir dos plantejaments arquitectònics diferenciats, ja que la crugia que ocupa l'extrem esquerre de la façana del carrer dels Sols presenta una cota de forjats inferior a la de la resta de l'edifici, així com tampoc apareix el programa decoratiu d'inspiració classicista de l'altre sector. Destaquen els balcons correguts i angulars i els guardapols de les obertures, amb els típics plafons d'inspiració neoclàssica, amb elements florals i petxines centrals.
# Habitatge al carrer de l'Electricitat, 3

L'Habitatge al carrer de l'Electricitat, 3 és una obra de Sant Just Desvern (Baix Llobregat) inclosa a l'Inventari del Patrimoni Arquitectònic de Catalunya.

## Descripció

La casa està situada gairebé en el límit amb el municipi d'Esplugues de Llobregat, en una zona de densitat baixa d'edificació i, per tant, la conservació d'aquest espai urbà queda reflectit en la tipologia de cases unifamiliars, aïllades, com aquesta, o en filera.
És una casa unifamiliar disposada a quatre vents que està precedida d'un barri amb un petit jardí. És de planta baixa i un pis amb terrat a la catalana; la distribució de les obertures acusa una clara simetria, reforçada per la porta d'accés centralitzada. I situant un òcul ovalat en el que és la planta primera. Les motllures distribuïdes horitzontalment marquen l'estructura i en la darrera planta en els espiralls del sotaterrat una sanefa de garlandes les uneix discretament. Tot el parament és arrebossat.

## Referències

* 1 2
# Karen Armstrong

Karen Armstrong (Wildmoor, Worcestershire, Anglaterra, 14 de novembre de 1944) és un autora britànica i comentarista coneguda pels seus llibres sobre religió comparada. Pertany a l'Orde de l'Imperi Britànic i a la Royal Society of Literature. És exmonja catòlica, que va passar d'una fe cristiana conservadora a una de més liberal i mística. Va assistir al St Anne's College, Oxford, es va especialitzar en anglès. Es va desil·lusionar i va abandonar el convent el 1969. Va saltar primer a la fama el 1993 amb el seu llibre A History of God (Una història de Déu, obra traduïda al castellà), que parla sobre 4.000 anys de recerca del judaisme, el cristianisme i l'islam. El seu treball se centra en els aspectes comuns de les grans religions, com la importància de la compassió i la Regla d'Or.
Armstrong va rebre del premi TED 100.000 $ al febrer de 2008. Ella va utilitzar aquesta ocasió per demanar la creació d'una Charter for Compassion (Carta per la Compassió), que va ser presentada l'any següent.
El maig de 2017 fou guardonada amb el Premi Príncep d'Astúries de Ciències Socials.

## Referències

* 1 2 «Karen Armstrong on Sam Harris and Bill Maher: "It fills me with despair, because this is the sort of talk that led to the concentration camps"». Salon, 23-11-2014.
* ↑ «Una historia de Dios». Arxivat de l'original el 2015-09-24. [Consulta: 18 agost 2015].
* ↑ «Carta per la compassió». Arxivat de l'original el 2022-04-07. [Consulta: 18 agost 2015].
* ↑ «Karen Armstrong Premi Princesa de Asturias de Ciencias Socials» (en castellà). fpa.es, 03-07-2017. [Consulta: 3 juliol 2017].

## Enllaços externs

* de Querol, Ricardo «Karen Armstrong: "Nuestro laicismo está pasado de moda"». El País, 20-06-2015.
# Habitatge al carrer de l'Església, 1 (Sant Pere de Torelló)

L'Habitatge al carrer de l'Església, 1 és una obra de Sant Pere de Torelló (Osona) protegida com a Bé Cultural d'Interès Local.

## Descripció

Es tracta d'un edifici entre mitgeres i cantoner de planta baixa i tres pisos. Aquesta casa reformada prové de la transformació de sagrers en habitatges i tallers per a oficis artesanals de l'època feudal. Correspon a un creixement de la ciutat del tipus "agrupat" que conforma espais públics molt irregulars i carrers estrets, perfectament adaptats a la topografia.
A la façana del carrer de l'església conserva obertures de llinda plana, algunes amb dates inscrites,i brancals formats per carreus de pedra.

## Referències

* 1 2
# Habitatge al carrer de la Font, 12 (Canet de Mar)

L'Habitatge al carrer de la Font, 12 és un edifici de Canet de Mar (Maresme) protegit com a Bé Cultural d'Interès Local.

## Descripció

Es tracta d'un edifici entre mitgeres de planta baixa i dos pisos. A la planta baixa hi ha la porta i una gran finestra. Al primer pis hi ha un balcó corregut amb dues portes balconeres i al segon hi ha dos balcons independents més petits. Els balcons tenen baranes de ferro. Totes les obertures estan emmarcades amb pedra.
# SV Roda Juliana Combinatie

El Roda JC és un club de futbol neerlandès de la ciutat de Kerkrade.

## Història

Roda Juliana Combinatie fou el resultat de la fusió de diversos clubs de la ciutat de Kerkrade. El 1954, l'SV Kerkrade (fundat el 1926) i l'SV Bleijerheide (del 1914) s'uniren formant el Roda Sport. El mateix any, el Rapid '54 (fundat el 1954) i el club amateur Juliana (del 1910) també s'uniren, creant el Rapid JC, club que assolí el títol de lliga neerlandesa de l'any 1956.
El 27 de juny de 1962, el Rapid JC i el Roda Sport s'uniren formant l'actual Roda JC. Des del seu darrer ascens a primera l'any 1973, el Roda mai ha tornat a descendir. Ha guanyat dues copes neerlandeses el 1997 i el 2000.

## Estadi

Des de la fundació del club, el Roda JC jugà al Sportpark Kaalheide, amb capacitat per a 21.500 espectadors. L'actual estadi és el Parkstad Limburg Stadion amb capacitat per uns 20.000. Fou inaugurat el 15 d'agost del 2000 enfront del Reial Saragossa.

## Palmarès

* Eredivisie (1): 1955/56 (Com a Rapid JC)
* Subcampió de l'Eredivisie (2): 1958/59 (Com a Rapid JC), 1994/95 (Com a Roda JC)
* Copa KNVB (2): 1997, 2000 (Com a Roda JC)
* Subcampió de la Copa KNVB (4): 1976, 1988, 1992, 2008 (Com a Roda JC)
* Subcampió de la Supercopa neerlandesa (2): 1997, 2000 (Com a Roda JC)
* Eerste Divisie (1): 1972/1973 (Com a Roda JC)

## Jugadors destacats

| Dick Advocaat Stanley Bish Michel Boerebach Lars Brouwers Joop Dacier Leo Degens Leo Ehlen Henk Fräser Bram Geilman Maurice Graef Nol Hendriks Ruud Hesp | Gene Hanssen Marco van Hoogdalem Bert Jacobs Ron Jans Jan Jongbloed Johan de Kock Adrie Koster Gerard van der Lem John van Loen Eric van der Luer Mark Luijpers Dick Nanninga | Theo Pickee Richard Roelofsen Huub Stevens Wilbert Suvrijn René Trost Peter van de Ven Pierre Vermeulen Piet Wildschut Peter de Wit Tom Soetaers Bob Peeters | Joos Valgaeren Peter Van Houdt John Eriksen Jens Kolding Sten Ziegler Edrissa Sonko Arouna Koné Tijani Babangida Moti Ivanir Željko Kalac |

## Entrenadors destacats

| Eddie Achterberg Rob Baan Jan van Dijk Hans Eijkenbroek Robert de Groot | Bert Jacobs Rob Jacobs Martin Jol Frans Körver | Adrie Koster Georges Leekens Fritz Pliska Jan Reker | Sef Vergoossen Piet de Visser Wiljan Vloet Theo Vonk |

## Enllaços externs

* Web oficial del club (neerlandès)
* Web sobre els jugadors del Roda (neerlandès)
* Web de fans Arxivat 2006-08-31 a Wayback Machine. (neerlandès)
* El món del Roda (neerlandès)
# Andreas Rauch

Andreas Rauch (Pottendorf, Baixa Àustria, 1592 - Ödenburg, avui Sopron, Hongria, 1656) fou un compositor i organista austríac.
Fou organista del temple protestant d'Hernals (1621-1625), prop de Viena, i per l'any 1630 assolí la mateixa plaça d'Ödenburg i abans o havia estat de la d'Inzersdorf (1627). Publicà diverses de les seves composicions, entre elles: Thymiaterium musicale o col·lecció de petites pregàries a diverses veus i baix continu (Nuremberg, 1625); Concertus votivus (Viena, 1634); Motets i missa alemanys, currus triumphalis musicus (1648). Printz, en la seva història de la música, tributa elogis a l'estil d'aquest artista.

## Bibliografia

* Enciclopèdia Espasa Volum núm. 49, pàg. 846 ISBN 84 239-4549-9
# Habitatge al carrer Ignasi Iglesias, 12 (el Papiol)

L'Habitatge al carrer Ignasi Iglesias, 12 és una obra modernista del Papiol (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Edifici d'una sola planta construïda sobre un desnivell. La planta és rectangular, i se li ha adossat una torre de base quadrada de dos cossos. Té moltes obertures. L'accés es realitza per un petit porxo flanquejat per dues columnes amb capitell corinti. Les finestres i les portes estan remarcades, sempre a la part superior, per estructures decoratives, molt finetes de maó. El sostre es pla i vorejat per una cornisa que es recolza sobre motllures. La torre presenta finestres polilobulades, algunes dividides per petites columnes corínties, i el seu sostre és a quatre vessants.
# Habitatge al carrer Lleida, 1 (Llardecans)

L'Habitatge al carrer Lleida, 1 és una obra de Llardecans (Segrià) inclosa a l'Inventari del Patrimoni Arquitectònic de Catalunya.

## Descripció

Habitatge que consta de planta baixa, pis i golfes de composició típica en façana, construïda amb pedra calcària del país. Teulada a dues vessants perpendicular a la façana principal. Porta dovellada d'arc de mig punt. Façana de composició irregular que revela diverses modificacions en les obertures de finestres, portes i balcons.

## Història

Se la considera la primera casa del poble i constitueix un exponent dels materials tradicionals de la pedrera del país.

## Referències

* 1 2
# Habitatge al carrer Lluís Castells, 65 (Sant Boi de Llobregat)

L'Habitatge al carrer Lluís Castells, 65 és una obra del municipi de Sant Boi de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un gran habitatge unifamiliar, de tres plantes, amb una entrada directa des del carrer Lluís Castells i una altra des del pati lateral. L'arrel popular d'aquesta edificació és ben palesa en el pati lateral amb entrada amb teuladeta com la d'algunes masies del Baix i en l'entrada amb obertura de mig punt.
La construcció és de maó arrebossat, amb unes franges d'estuc horitzontals i verticals que "trenquen" la uniformitat d'una façana llisa i la divideixen en rectangles, cadascun dels quals conté una obertura, també emmarcada per una franja llisa d'estuc. No hi ha cap altre motiu ornamental i aquesta sobrietat realça els laminats de ferro de les finestres dels baixos. La voreta és teulada de teula, a dues vessants, amb aigües a la façana.

## Història

Aquesta casa es va construir, possiblement en el període que va entre 1880 i 1910, que és el temps immediatament posterior al gran Eixample del segle xix i en el que es va impulsar fortament el carrer Lluís Castells. En aquest mateix tram de carrer hi ha, just al davant, Can Castells, Can Rovelló i Can Torres, i una mica més endavant un conjunt de cases entre mitgeres construïdes arran del 1900. Aquesta és també de caràcter senyorívol, si bé té el jardí a la part del darrere.

## Referències

* 1 2 3